Knjiga o Theli

mini|William Blake: *Knjiga o Theli*, primjerak O, ploča 1. Primjerak O, u kolekciji Kongresne biblioteke, jedan je od dvaju štampanih primjeraka tog djela nastalih između 1815. i 1818; drugi je primjerak N, u kolekciji Cincinnatijevog umjetničkog muzeja.
***Knjiga o Theli*** pjesma je Williama Blakea, koja je nastala 1789. i smatra se da ju je Blake počeo pisati godinu dana ranije. Blake ju je ilustrirao tehnikom duboke štampe. U uporedbi s njegovim kasnijim proročkim knjigama pjesma je relativno kratka i lako razumljiva. Pisana je u četrnaestercima. Prethodila joj je pjesma *Tiriel*, koja je ostala u Blakeovom rukopisu. Nekoliko stihova iz *Tiriel* uvršteno je u *Knjigu o Theli*. Veći dio pjesme nije u rimi.

Knjiga se sastoji od osam bakroreza nastalih iluminiranom štampom. Zna se za 16 primjeraka izvornog tiska nastalih između 1789. i 1793. godine. Tri primjerka na kojima je vodeni žig "1815." detaljnije su obojeni od ostalih.

## Thelin moto 
mini|Ploča 01 *Knjige o Theli* koja sadrži Thelin moto. Ta je verzija slike iz primjerka F koji se trenutno nalazi u Kongresnoj biblioteci.

:Does the Eagle know what is in the pit?
:Or wilt thou go ask the Mole:
:Can Wisdom be put in a silver rod?
:Or Love in a golden bowl?

Thelin moto može se interpretirati kao Blakeovo odbacivanje Anglikanske crkve. "Štap srebrni" koji ne sadrži svu mudrost prikazuje žezlo ili palicu kojim se služilo u vrijeme tradicionalnog kraljevanja i među visoko rangiranim sveštenicima prije pojave nacionalizma i naknadnog pada papinstva u 16. i 17. stoljeću. Moto iskazuje sumnju u to da se Ljubav može pronaći u "peharu zlatnom". Slika zlatnog pehara odnosi se na kalež koji se podiže uvis kad hrišćanski sveštenici slave euharistiju. Prema toj interpretaciji štap i pehar iz vječnog stanja prelaze u smrtno i čitalac primjećuje da autoritativna osoba recitira zbivanja u pjesmi. Važno je upamtiti da je Blake načinio ploču s motom nakon što je načinio prvih pet ploča, a datumi pokazuju da su ploča s motom i šesta ploča nastale u otprilike isto vrijeme. Budući da je Thelin moto naknadno dodan pjesmi, možemo ga povezati s konačnom pločom, pločom 6. Veza između krtičine rupe i podzemlja u koje ulazi Thel u posljednjem dijelu pjesme prikazuje različito znanje bića na različitim mjestima. Likovi koji prebivaju u tom svijetu vjeruju da "sve što živi ne živi samo i ne živi radi sebe". Thel želi ući u svijet iskustva i napustiti svoj raj nevinosti. Međutim, čim Thel uđe u svijet iskustva, uplaši je pomisao na smrtnost i uzaludnost ljudskih bića ako svako djelo vodi k grobu. Moguća interpretacija tog događaja jest da se Thel boji izgubiti svoju nevinost kad uđe u svijet odrasle seksualnosti. Drugim riječima, Thelin strah od odrastanja onemogućuje joj da stvarno živi. Kad pobjegne od svijeta iskustva jer joj se pričini poput njezina nadgrobna spomenika, nesmotreno pobjegne od samog života. Ideju da Thelin budući život čini tuga i smrt može se promotriti kao još jedan primjer Theline iskrivljene perspektive. Thel iznenađuje njen sjaj i tvrdi da svijet iskustva izgleda poput "odaje horora". Pretpostavlja se da Crv učestvuje u sukobu između nevinosti i iskustva. Crv govori kao poslanik svijeta iskustva, no njegove su riječi Thel nečujne jer Crv nije dio njenog carstva. Crv govori o faličkoj seksualnosti i sigurnoj smrtnosti. Kad se obrati Grumenu Ilovače, nastaje posrednik. Sad je Grumen Ilovače susret nevinosti i iskustva.
* "*Knjigu o Theli* najbolje možemo razumjeti kao ponovo napisan Miltonov *Comus*. ... Blake priča istu priču, ali služeći se biološkim terminima, ne moralnim." – S. Foster Damon

## Također pogledajte 
* Proročke knjige Williama Blakea

## Reference 
## Vanjski linkovi 
* Elektronički primjerci izvornih Blakeovih rukom naslikanih ilustracija za *Knjigu o Theli* na sajtu arhive Williama Blakea
* Digitalni faksimil *Knjige o Theli* s *Vizijama kćeri Albionovih*, Lowell *EC75.B5815.793va. Biblioteka Houghton na univerzitetu Harvard

Kategorija:Poezija Williama Blakea